
                            Bucureşti, 02.03.2000 








                  Nr. 18/XVIII/3

AVIZ

asupra proiectului de Lege privind răspunderea civilă pentru daune nucleare



Cu adresa nr.526/03.02.2000 Preşedintele Camerei Deputaţilor, conform art.86 din Regulamentul Camerei Deputaţilor a sesizat pentru examinare şi avizare, Comisia pentru industrii şi servicii cu proiectul de Lege privind răspunderea civilă pentru daune nucleare.



În urma examinării în şedinţa din 01.03.2000 comisia a hotărât în unanimitate supunerea spre dezbatere şi adoptare plenului Camerei Deputaţilor a proiectului de lege cu amendamente prezentate în anexă.

                    PREŞEDINTE,                                               SECRETAR,

                 Dan Ioan Popescu                                             Istvan Antal

Expert,

Dr. Maria Cristina Bălănescu

                                                                                                                       Anexă


Amendamente propuse la proiectul de lege privind răspunderea civilă pentru daune nucleare

	Nr.

crt.
	Articol iniţial
	Amendamntul propus

Autor
	Motivare

	0
	1
	2
	3

	1
	Art.2
	Se elimină.

Consiliul Legislativ.


	Reluarea textului constituţional ar fi fost necesară numai în cazul în care problematica viza drepturile omului.



	2
	Art.3 a) accident nuclear înseamnă orice fapt sau orice succesiune de fapte având aceeaşi origine, care cauzează o daună nucleară, iar cu privire la măsurile preventive, creează o ameninţare gravă şi iminentă de producere a unei astfel de daune.   
	Se elimină sau se preia textul din legea cadru.

a) accident nuclear înseamnă orice fapt sau orice succesiune de fapte având aceeaşi origine, care cauzează o daună nucleară, sau creează o ameninţare gravă şi iminentă de a produce daune de această natură, dar numai cu privire la măsurile preventive.
CNCAN


	Legea 203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare şi Legea nr.5/1999 pentru ratificarea Convenţiei privind compensaţiile suplimentare pentru daune nucleare, adoptată la Viena la 12 septembrie 1997, prevăd această definiţie, iar actualul proiect de lege trebuie să fie în acord cu legile cadru în materie.


	0
	1
	2
	3

	3
	Art.3 d) daună nucleară înseamnă:

1. orice deces sau orice rănire;

2. orice pierdere sau orice deteriorare a bunurilor;

3. orice pierdere economică care rezultă dintr-o daună la care s-a făcut referire la pct.1 şi 2, neinclusă în aceste prevederi, dacă este suferită de o persoană îndreptăţită să ceară despăgubiri în ceea ce priveşte o astfel de pierdere;

4. costul măsurilor de refacere a mediului înconjurător deteriorat în urma producerii unui accident nuclear, dacă o astfel de deteriorare este semnificativă, dacă astfel de măsuri sunt luate sau urmează să fie luate şi dacă nu sunt incluse la pct.2;

5.orice pierdere a veniturilor care derivă dintr-un interes economic faţă de orice utilizare a mediului înconjurător, datorită deteriorării semnificative a mediului înconjurător şi dacă nu este inclusă la pct.2;

6. costul măsurilor preventive şi orice pierderi sau daune cauzate de astfel de măsuri;

7. orice altă daună economică, alta decât cea cauzată de degradarea mediului înconjurător, dacă este admisă de legislaţia privind răspunderea civilă a 

instanţei competente.

Pierderile sau daunele prevăzute la pct.1-5 şi 7 sunt considerate daune nucleare în măsura în care pierderea sau dauna;  
	Art.3 d) daună nucleară înseamnă:

1. orice deces sau orice rănire;

2. orice pierdere sau orice deteriorare a bunurilor;

3. orice pierdere economică care rezultă dintr-o daună la care s-a făcut referire la pct.1 şi 2, neinclusă în aceste prevederi, dacă este suferită de o persoană îndreptăţită să ceară despăgubiri în ceea ce priveşte o astfel de pierdere sau distrugere;

4. costul măsurilor de refacere a mediului degradat, în urma producerii unui accident nuclear, cu excepţia cazului când degradarea este nesemnificativă, dacă astfel de măsuri sunt luate sau vor fi luate, şi nu sunt incluse la pct.2;

5.orice pierdere a veniturilor care derivă dintr-un interes economic faţă de orice utilizare a mediului, suferită ca rezultat al unei degradări semnificative a acestuia şi dacă nu este inclusă la pct.2;

6. costul măsurilor preventive şi orice pierderi sau daune cauzate de astfel de măsuri;

7. orice altă daună economică, alta decât cea cauzată de degradarea mediului dacă este admisă de legislaţia privind răspunderea civilă a instanţei competente.

Pierderile sau daunele prevăzute la pct.1-5 şi 7 sunt considerate daune nucleare în măsura în care pierderea sau dauna ia naştere ca rezultat al radiaţiei ionizante emise de orice sursă de radiaţie care se află într-o instalaţie nucleară sau emise de combustibilul nuclear, de produşii radioactivi sau de deşeurile radioactive dintr-o instalaţie nucleară, ori de materialul nuclear provenit din, venind de la sau trimis spre o instalaţie nucleară, dacă pierderea sau dauna este rezultatul propietăţilor radioactive ale unui astfel de material sau al unei combinaţii de propietăţi radioactive cu propietăţi toxice, explozive sau cu alte propietăţi periculoase ale unui asfel de material;

CNCAN


	Legea 203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare şi Legea nr.5/1999 pentru ratificarea Convenţiei privind compensaţiile suplimentare pentru daune nucleare, adoptată la Viena la 12 septembrie 1997 prevăd definiţia completă şi pentru punere de acord cu Legea nr.137/1995 a protecţiei mediului.



	4.
	Art.3lit.j) măsuri rezonabile înseamnă orice măsuri adecvate şi proporţionale cu mărimea daunei în vederea diminuării consecinţelor accidentelor nucleare. 
	Art.3lit.j) măsuri rezonabile înseamnă orice măsuri care sunt considerate  de către legea instanţei competente ca fiind adecvate şi proporţionate cu privire la toate circumstanţele, ca de exemplu:

1. natura şi amploarea daunei suferite sau, în cazul măsurilor preventive, natura şi amploarea riscului acelei daune;

2. probabilitatea, la momentul la care sunt luate, ca aceste măsuri să fie efective; şi

3. expertiza ştiinţifică şi tehnică relevantă.

CNCAN


	Legea 203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare şi Legea nr.5/1999 pentru ratificarea Convenţiei privind compensaţiile suplimentare pentru daune nucleare, adoptată la Viena la 12 septembrie 1997 prevăd definiţia completă.

	5.
	Art.3 lit.k) măsuri preventive înseamnă orice măsuri rezonabile luate de orice persoană după producerea unui accident nuclear, pentru a preveni sau reduce la minimum daunele la care se face referire la lit.m) pct.1-5 şi 7, în conformitate cu deciziile autorităţii naţionale competente.  
	Art.3 lit.k) măsuri preventive înseamnă orice măsuri rezonabile luate de orice persoană după producerea unui accident nuclear, pentru a preveni sau reduce la minimum dauna  la care se face referire la lit.d) pct.1-5 şi 7, care fac obiectul aprobării autorităţii naţionale competente, conform legii.

CNCAN


	Legea 203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare şi Legea nr.5/1999 pentru ratificarea Convenţiei privind compensaţiile suplimentare pentru daune nucleare, adoptată la Viena la 12 septembrie 1997 prevăd definiţia completă.

	6.
	Art.3 lit.l) măsuri de refacere înseamnă orice măsuri rezonabile aprobate de autoritatea naţională competentă, menite să refacă sau să reabiliteze componentele deteriorate ale mediului înconjurător, sau să introducă, acolo unde este posibil, echivalentele acestor componente de mediu înconjurător. 
	Art.3 lit.l) măsuri de restaurare înseamnă orice măsuri rezonabile aprobate de autoritatea naţională competentă, menite să refacă sau să reabiliteze componentele deteriorate ale mediului, sau să introducă, acolo unde este posibil, echivalentele acestor componente în mediu.

CNCAN
	Legea 203/1998 prin care s-a ratificat Protocolul de amendare a Convenţiei de la Viena privind răspunderea civilă pentru daune nucleare şi Legea nr.5/1999 pentru ratificarea Convenţiei privind compensaţiile suplimentare pentru daune nucleare, adoptată la Viena la 12 septembrie 1997 prevăd definiţia completă şi pentru punere de acord cu Legea nr.137/1995 a protecţiei mediului.



	7.
	Art.3 lit.m) i)
	Se elimină.

CNCAN


	Punere de acord cu definiţia consacrată.

	8
	Art.3 lit.m) ii)
	Se elimină.

CNCAN


	Idem pct.7.

	9.
	Art.3 lit. o) produs radioactiv înseamnă orice material radioactiv obţinut în cursul procesului de producere ori de utilizare a unui combustibil nuclear sau orice material care a devenit radioactiv prin expunere la radiaţii emise în cursul acestui proces, cu excepţia radioizotopilor care au atins stadiul final de preparare şi sunt destinaţi a fi utilizaţi în alte scopuri paşnice decât producerea de energie electrică.
	Art.3 lit. o) produs radioactiv înseamnă orice material radioactiv obţinut în cursul procesului de producere ori de utilizare a unui combustibil nuclear sau orice material care a devenit radioactiv prin expunere la radiaţii emise în cursul acestui proces, cu excepţia radioizotopilor care au atins stadiul final de preparare şi sunt destinaţi a fi utilizaţi în scopuri ştiinţifice, medicale, agricole, comerciale sau industriale.

CNCAN


	Pentru cuprinderea definiţiei din Convenţia privind răspunderea civilă pentru daune nucleare.

	10.
	Art.4 (1) c) 2. în absenţa unor prevederi exprese ale unui contract scris, după ce respectivul operator a preluat acest material nuclear; 
	Art.4 (1) c) 2. în absenţa unei prevederi exprese ale unui contract scris, după ce respectivul operator va prelua acest material nuclear; 

CNCAN


	Punerea de acord cu textul din Convenţia de la Viena privind răspunderea civilă pentru daune nucleare. 

	11.
	Art.4 (1) c) 3. dacă acest material nuclear a fost trimis, cu consimţământul scris al respectivului operator, de către o persoană aflată pe teritoriul altui stat, numai după ce materialul a fost încărcat pe mijlocul de transport cu care trebuie să părăsească teritoriul acelui stat;  
	Art.4 (1) c) 3. dacă acest material nuclear a fost trimis, cu consimţământul scris al respectivului operator, de către o persoană aflată pe teritoriul altui stat, numai după ce materialul va fi încărcat pe mijlocul de transport cu care trebuie să părăsească teritoriul acelui stat;

CNCAN


	Punerea de acord cu textul din Convenţia de la Viena privind răspunderea civilă pentru daune nucleare.

	12.
	Art.12 (1) a) 30 de ani de la data producerii accidentului nuclear dacă acţiunea este legată de deces sau rănire potrivit art.3 lit.m pct.1;
	Art.12 (1) a) 30 de ani de la data producerii accidentului nuclear dacă acţiunea este legată de deces sau rănire potrivit art.3 lit.d pct.1;

CNCAN


	Textul face referire la definiţia daunei nucleare, care este prevăzută la art.3 lit.d.

	13.
	Art.12 (1) b) 10 ani de la data producerii accidentului nuclear dacă acţiunea este legată de celelalte daune nucleare potrivit art.3 lit.m pct.2-5 şi 7.
	Art.12 (1) b) 10 ani de la data producerii accidentului nuclear dacă acţiunea este legată de celelalte daune nucleare potrivit art.3 lit.d pct.2-5 şi 7.

CNCAN


	Idem pct.12.

	14.
	Art.13 (1) Operatorul este obligat să încheie un contract de asigurare sau o garanţie financiară care să-i acopere răspunderea civilă pentru daune nucleare şi să dovedească autorităţii naţionale competente existenţa acesteia în vederea eliberării autorizaţiei potrivit Legii nr.111/1996 privind desfăşurarea în siguranţă a activităţilor nucleare, republicată.
	Art.13 (1) Operatorul este obligat să încheie un contract de asigurare sau să constituie o garanţie financiară care să-i acopere răspunderea civilă pentru daune nucleare şi să dovedească autorităţii naţionale competente existenţa acesteia în vederea eliberării autorizaţiei potrivit Legii nr.111/1996 privind desfăşurarea în siguranţă a activităţilor nucleare, republicată.

Consiliul Legislativ.
	Pentru un spor de rigoare normativă.


Expert parlamentar,

Maria Cristina Bălănescu

